Σύμφωνα με τα όσα δήλωσε η Γ. Νέρη στον ραδιοφωνικό σταθμό «Στο Κόκκινο», στα σούπερ μάρκετ Lidl επικρατούν απάνθρωπες εργασιακές συνθήκες, ανάλογες με αυτές στα καταστήματα των H&M και των Μedia Μarkt.

«Στα lidl υπάρχει εντατικοποίηση και τρομοκρατία. Όλοι οι εργαζόμενοι είναι δηλωμένοι να δουλεύουν 4ωρα, αλλά δουλεύουν όσες ώρες έχει ανάγκη το κάθε κατάστημα, ακόμα και μεταμεσονύχτια εργασία όταν θέλουν να κάνουν απογραφές και ανακαινίσεις», ανέφερε χαρακτηριστικά η πρόεδρος του Σωματείου.

Παράλληλα, τόνισε ότι «υπάρχουν πολλές απολύσεις αλλά δεν γνωρίζουμε τον ακριβή αριθμό καθώς οι εργαζόμενοι φοβούνται να μιλήσουν», ενώ επισήμανε ότι «οι εργαζόμενοι πολλές φορές εξαναγκάζονται να παραιτηθούν για να μην λάβουν αποζημίωση». Τέλος επισήμανε πως κάποιοι εργαζόμενοι δεν απαντάνε στην επίθεση που δέχονται στο βαθμό που θα έπρεπε, αν και υπάρχουν μερικοί που βγαίνουν μπροστά και προσπαθούν να δώσουν οργανωμένα και συλλογικά μέσα από τα σωματεία τους απάντηση στην επίθεση που δέχονται. Σε παρόμοια καταγγελλία είχε προχωρήσει προ ημερών και το ΠΑΜΕ

Διαβάστε εδώ το ρεπορτάζ – αφιέρωμα του ΤΡΡ για τις εργασιακές συνθήκες στα καταστήματα H&M